বাংলাদেশ ব্যাংকের তথ্যানুযায়ী, চলতি অর্থবছরের দ্বিতীয় মাস আগস্টে ব্যাংকিং চ্যানেলে ১৪১ কোটি ১০ লাখ মার্কিন ডলারের সমপরিমাণ রেমিট্যান্স দেশে পাঠিয়েছেন প্রবাসী বাংলাদেশিরা। যার বেশিরভাগই এসেছে দেশের কার্যরত বেসরকারি ব্যাংকগুলোর মাধ্যমে। আগস্টে বেসরকারি বাণিজ্যিক ব্যাংকগুলোর মাধ্যমে রেমিট্যান্স এসেছে ১০২ কোটি ৭৭ লাখ মার্কিন ডলার। তার পরের অবস্থান রয়েছে রাষ্ট্রায়ত্ত ব্যাংকগুলো। এসব ব্যাংকের মাধ্যেমে রেমিট্যান্স এসেছে ৩৫ কোটি ৭২ লাখ মার্কিন ডলার, বিশেষায়িত ব্যাংকগুলোর মাধ্যমে এসেছে এক কোটি ৫৩ লাখ মার্কিন ডলার এবং বিদেশি মালিকানাধীন বাণিজ্যিক ব্যাংকগুলোর মাধ্যমে এসেছে এক কোটি মার্কিন ডলার সমপরিমাণ রেমিটেন্স।